Sodba Splošnega sodišča z dne 10. novembra 2021 – Sasol Germany in drugi/Komisija
(Zadeva T-661/19)1
(REACH – Snovi, ki vzbujajo veliko zaskrbljenost – Določitev seznama snovi, ki bodo morda vključene v Prilogo XIV k Uredbi (ES) št. 1907/2006 – Sklep o opredelitvi 4-terc-butilfenola kot snov, ki izpolnjuje merila, določena za vključitev na seznam – Člen 57 Uredbe (ES) št. 1907/2006 – Pristop zanesljivosti dokazov – Očitna napaka pri presoji – Sorazmernost)
Jezik postopka: angleščina
Stranke
Tožeče stranke: Sasol Germany GmbH (Hambourg, Nemčija), SI Group – Béthune (Béthune, Francija), BASF SE (Ludwigshafen-sur-le-Rhin, Nemčija) (zastopnika: C. Mereu in P. Sellar, odvetnika)
Tožena stranka: Evropska komisija (zastopnika: R. Lindenthal in K. Mifsud-Bonnici, agenta)
Intervenientki v podporo tožene stranke: Zvezna republika Nemčija (zastopniki: D. Klebs, J. Möller, S. Heimerl in S. Costanzo, agenti), Evropska agencija za kemikalije (zastopniki: M. Heikkilä, W. Broere, S. Mahoney in A. Hautamäki, agenti)
Predmet
Predlog na podlagi člena 263 PDEU za razglasitev ničnosti Izvedbenega sklepa Komisije (EU) 2019/1194 z dne 5. julija 2019 o identifikaciji snovi 4-terc-butilfenol (PTBP) kot snovi, ki vzbuja veliko zaskrbljenost v skladu s členom 57(f) Uredbe (ES) št. 1907/2006 Evropskega parlamenta in Sveta (UL 2019, L 187, str. 41).
Izrek
Tožba se zavrne.
Družbe Sasol Germany GmbH, SI Group – Béthune in BASF SE poleg svojih stroškov nosijo stroške Evropske komisije.
Zvezna republika Nemčija in Evropska agencija za kemikalije (ECHA) nosita svoje stroške.
____________
1 UL C 406, 2.12.2019.